

**ŠILALĖS RAJONO SAVIVALDYBĖS ADMINISTRACIJOS**

**DIREKTORIUS**

ĮSAKYMAS

DĖL DUOMENŲ APIE ŽUVUSIŲ PASĖLIŲ PLOTUS SURINKIMO

KOMISIJOS SUDARYMO

2017 m. spalio 17 d. Nr. DĮV-1417

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos Vyriausybės 2017 m. spalio 4 d. nutarimu Nr.781 „Dėl valstybės lygio ekstremaliosios situacijos paskelbimo“, atsižvelgdamas į Lietuvos Respublikos žemės ūkio ministerijos 2017 m. spalio 9 d. raštą Nr. 2D-3595 (11.6E) „Dėl duomenų apie žuvusių pasėlių plotus surinkimo“.

1. S u d a r a u Duomenų apie žuvusių pasėlių plotus surinkimo komisiją (toliau - Komisija):
   1. Algimantas Olendra, Žemės ūkio skyriaus vedėjas, komisijos pirmininkas;
   2. Edgaras Laurinavičius, Žemės ūkio skyriaus vyr. specialistas, narys;
   3. Aurimas Lukoševičius, Žemės ūkio skyriaus specialistas, narys;
   4. Seniūnijos žemės ūkio specialistas.

2. P a v e d u Komisijai:

2.1. išnagrinėti gautus žemės ūkio subjektų informacinius pranešimus apie nuostolius, kuriuos patyrė ekstremaliosios situacijos metu, fiksuoti žuvusių pasėlių plotus;

2.2. Komisijos darbo išvadas pateikti Šilalės rajono savivaldybės administracijos direktoriui ir Šilalės rajono savivaldybės ekstremaliųjų situacijų komisijai iki 2017 m. spalio 27 d.;

2.3. kaupti duomenis apie žuvusius pasėlius plotus ir iki 2017 m. lapkričio 1 d. pateikti duomenis Lietuvos Respublikos žemės ūkio ministerijai.

3. Į p a r e i g o j u paskelbti šį įsakymą Šilalės rajono savivaldybės interneto svetainėje www.silale.lt.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Direktorius Raimundas Vaitiekus